laion/Wikipedia-Exotic huggingface dataset:
מורגן לייק

מורגן לייק (באנגלית: Morgan Lake; נולדה ב-12 במאי 1997) היא אתלטית בריטית המתחרה בקרב שבע ובקפיצה לגובה. לייק נולדה ברדינג, אביה אלדן היה אלוף בריטניה עד גיל 19 בקפיצה משולשת, אך נאלץ לפרוש בעקבות פציעה, הוא משמש מאמנה של בתו. היא למדה בפנימייה היוקרתית ולינגטון קולג' בברקשייר. לייק החלה להתאמן באתלטיקה בגיל חמש, ב-2010 זכתה במדליות זהב בקרב חמש ובקפיצה לרוחק באליפות בתי הספר של אנגליה עד גיל 15. היא השתתפה בקרב שבע האליפות העולם באתלטיקה לנוער ב-2013, אך פרשה במהלך התחרות. בפברואר 2014 שברה את שיא העולם עד גיל 18 בקרב חמש כשקבעה תוצאה של 4284 נקודות. ביולי 2014 זכתה במדליית זהב בקרב שבע באליפות העולם באתלטיקה עד גיל 20 שהתקיימה ביוג'ין. היא קבעה שיא עולם עד גיל 18 של 6148 נקודות ובמהלך התחרות קבעה שיא בריטניה עד גיל 20 בקפיצה לגובה כשקבעה תוצאה של 1.94 מטר. באותה אליפות זכתה במדליית זהב בקפיצה לגובה בתוצאה של 1.93 מטר. באליפות העולם באתלטיקה 2015 קבעה תוצאה של 1.93 מטר ולא העפילה לשלב הגמר. באליפות אירופה באתלטיקה באולם 2015 סיימה תשיעית בקרב חמש בתוצאה של 4527 נקודות. באליפות אירופה עד גיל 20 זכתה במדליית זהב בקפיצה לגובה בתוצאה של 1.91 מטר. באליפות העולם באתלטיקה באולם 2016 סיימה במקום השביעי בקרב חמש בתוצאה של 4499 נקודות. באולימפיאדת ריו דה ז'ניירו השוותה את שיא האישי בקפיצה לגובה כשקבעה תוצאה של 1.94 מטר בשלב המוקדמות, בגמר עברה גובה של 1.93 מטר וסיימה במקום העשירי. בשנים 2016 עד 2019 זכתה ארבע פעמים רצפות באליפות בריטניה בקפיצה לגובה הן באולם והן באצטדיון. ביולי 2017 זכתה באליפות בשיא אישי של 1.96 מטר, תוצאה שהיא גם שיא בריטניה עד גיל 23. באליפות העולם באתלטיקה 2017 סיימה במקום השישי בתוצאה של 1.95 מטר. באליפות העולם באתלטיקה באולם 2018 סיימה במקום הרביעי בתוצאה של 1.93 מטר, כמו הזוכות במדליות כסף וארד אך עם יותר פסילות. באולימפיאדת טוקיו העפילה לגמר הקפיצה לגובה אך פרשה בעקבות פציעה. ריצת 100 מטר משוכות: 14.25 שניות, 2014 קפיצה לגובה: 1.97 מטר, 2018 הדיפת כדור ברזל: 14.85 מטר, 2014 ריצת 200 מטר: 24.59 שניות, 2014 קפיצה לרוחק: 6.32 מטר, 2014 הטלת כידון: 41.93 מטר, 2017 ריצת 800 מטר: 2:19.06 דקות, 2016 קרב שבע: 6,148 נקודות, 2014 ריצת 60 מטר משוכות: 8.63 שניות, 2016 קפיצה לגובה: 1.99 מטר, 2023, שיא בריטניה קפיצה לרוחק: 6.13 מטר, 2015 הדיפת כדור ברזל: 13.91 מטר, 2015 ריצת 800 מטר: 2:18.53 דקות, 2016 קרב חמש: 4,527 נקודות, 2015 מדיה וקבצים בנושא מורגן לייק בוויקישיתוף אתר האינטרנט הרשמי של מורגן לייק (באנגלית) מורגן לייק, ברשת החברתית אקס (טוויטר) מורגן לייק, ברשת החברתית אינסטגרם מורגן לייק, באתר הוועד האולימפי הבין-לאומי מורגן לייק, באתר olympedia.org מורגן לייק, באתר התאחדות האתלטיקה הבין-לאומית מורגן לייק, באתר ליגת היהלום מורגן לייק באתר התאחדות האתלטיקה הבריטית מורגן לייק באתר thepowerof10 רשימת הקופצות הטובות ביותר בבריטניה \
כריס מאלונגה

פרנסיס כריס מאלונגה נטסאי (בצרפתית: Francis Chris Malonga Ntsayi; נולד ב-11 ביולי 1987) הוא כדורגלן צרפתי-קונגולזי המשחק בעמדת הקשר בקבוצת ראסינג בסאנסון. מאלונגה התחיל את הקריירה שלו בקבוצת הנוער של אוסר אלייה הצטרף בגיל 14, כעבור שנתיים הצטרף ללוהאן-קישו בה שיחק שנה. בגיל 17 הצטרף למחלקת הנוער של נאנסי. ב-11 באוגוסט 2007 ערך את הופעת הבכורה שלו בקבוצה הבוגרת בניצחון 0-1 נגד קן. 5 ימים לאחר מכן בישל את שער הניצחון לפסקל ברנגואר בניצחון 1-2 נגד ניס. ב-25 באוגוסט 2007 הבקיע את שער הבכורה שלו בקריירה בניצחון 1-4 נגד אוסר. את עונתו הראשונה בקבוצה סיים עם 32 משחקים ו-5 שערים. במחזור ה-10 של עונת 2008/2009 נפצע וגמר את העונה מוקדם מהצפוי. באוגוסט 2010 חתם במונקו תמורת מיליון אירו. ב-12 בספטמבר 2010 הוא ערך את הופעת הבכורה שלו במונקו בתיקו 2-2 נגד אולימפיק מרסיי. ב-7 בנובמבר הבקיע צמד בניצחון 0-4 נגד נאנסי, קבוצתו לשעבר. בתום העונה, ירדה מונקו לליגה השנייה. לאחר שגם בעונת 2011/2012 לא זכה לדקות משחק רבות בקיץ 2012 הושאל ללוזאן ספורט השווייצרית עד לסיום העונה. בקיץ 2013 סיים את חוזהו במונקו וחתם בויטוריה דה גימארייש הפורטוגלית. בקיץ 2014 חזר ללוזאן ששיחקה אז בליגה השנייה. בקיץ 2015 חתם בלאוואל מהליגה הצרפתית השנייה בכדורגל. ב-31 בינואר 2019 מאלונגה חתם במרטיג מהליגה הרביעית בצרפת, אחרי שנה וחצי שלא שיחק כדורגל. בקיץ 2021 מאלונגה חתם בראסינג בסאנסון. מאלונגה אמנם נולד בצרפת, אך הוא החליט לנצל את שורשיו הקונגולזים ולייצג את נבחרת קונגו. ב-24 במרץ 2007 ערך את הופעת הבכורה שלו בנבחרת בתיקו 0-0 נגד זמביה. מאלונגה נכלל בסגל הנבחרת לקראת גביע אפריקה לאומות 2015. מדיה וקבצים בנושא כריס מאלונגה בוויקישיתוף כריס מאלונגה, באתר Transfermarkt כריס מאלונגה, באתר Fussballdaten.de (בגרמנית) כריס מאלונגה, באתר Soccerway כריס מאלונגה, באתר WorldFootball.net כריס מאלונגה, באתר National Football Teams כריס מאלונגה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריס מאלונגה".
ביקורת יין

ביקורת יין היא מקצועו של מבקר יין, אדם שמתוקף תפקידו טועם יינות שונים, נותן להם ציון על פי קריטריונים מקובלים ומתארם, ומפרסם את ממצאיו. ביקורותיו יימצאו בספרים, בעיתונים, בכתבי עת, בניוזלטרים וברשת האינטרנט. תיאוריו ודירוג היינות השונים משמשים רבות את הצרכנים בתהליך בחירת וקניית היין. שיטת הטעימה והביקורת משתנה מכתב עת לכתב כת וממבקר למבקר. בכתב העת האמריקני "ויין ספקטייטור", לדוגמה, כל היינות נסקרים בטעימות עיוורות, כדי להפחית אפשרות של הטיה. בכתבי עת אחרים נעשה שימוש דומה בטעימה עיוורת. מבקרים שונים משתמשים בקנה מידה שונה לדירוג היינות, כשהשיטה המרכזית, המשמשת את רוב המגזינים, היא סקאלה שהדירוג הנמוך ביותר שיכול להינתן בה הוא 50, והגבוה ביותר – 100. דירוג נפוץ נוסף הוא סקאלה של חמישה כוכבים. ג'יימס לובה, עורך "ויין ספקטייטור" אנטוניו גאלוני, לשעבר מבקר יין ב-"Wine Advocate", מקים "Vinous" אלן מידווז, מקים Burghound.com רוברט פארקר, עורך "Wine Advocate" ג'נסיס רובינסון, מאסטרית ביין, כתבת "Financial Times" שלמה פפירבלט, מראשוני מבקרי היין בישראל דניאל רוגוב טל גל כהן, בעלי "IsraelWines פורטל היין הישראלי" מדיה וקבצים בנושא ביקורת יין בוויקישיתוף Tasting Format באתר "ויין ספקטייטור" ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
יחסי לוקסמבורג–צרפת

היחסים הדיפלומטיים בין הדוכסות הגדולה של לוקסמבורג לבין הרפובליקה הצרפתית מתאפיינים בשיתוף פעולה רחב היקף הנובע בין היתר מכך ששתי המדינות חברות באיחוד האירופי וחולקות גבול יבשתי משותף. לוקסמבורג מחזיקה שגריר בצרפת היושב בפריז וצרפת מחזיקה שגריר בלוקסמבורג היושב בעיר לוקסמבורג. היקף הייצוא לצרפת הוא השני בגודלו בלוקסמבורג בעוד היקף הייבוא מצרפת הוא השלישי בגודלו בלוקסמבורג. ישנם כ-850 עסקים בבעלות אזרחים צרפתיים בלוקסמבורג שבהם עובדים כ-18,000 איש. יתר על זאת, ישנם כ-82,000 אזרחים צרפתיים בקרבת הגבול עם לוקסמבורג, בעיקר מהערים מץ ונאנסי, שנוסעים מדי יום לעבודה בלוקסמבורג. בין צרפת ללוקסמבורג יש גם שיתופי פעולה בתחום הכלכלי כשהמרכזי שבהם הוא "מועדון העסקים צרפת-לוקסמבורג" (BCFL). בנוסף קיימים שיתופי פעולה נרחבים גם בתחום התרבותי ושתי המדינות חברות במכון התרבות גרמניה-לוקסמבורג-צרפת. מדיה וקבצים בנושא יחסי לוקסמבורג–צרפת בוויקישיתוף La France au Luxembourg "Ambassade Du Luxembourg A Paris" France and Luxembourg
אלבר פר

אלבר פר (בצרפתית: Albert Fert‏; נולד ב-7 במרץ 1938) הוא פיזיקאי צרפתי, חתן פרס נובל לפיזיקה לשנת 2007 (יחד עם פטר גרינברג). פר נולד בקרקסון שבמחוז אוד בצרפת. הוא סיים את לימודיו באקול נורמל סופרייר בשנת 1962. שנה לאחר מכן קיבל תואר דוקטור של המעגל השלישי ואת הדוקטורט שלו במדעים. שני תארים אלה הוענקו לו מטעם אוניברסיטת פריז. בשנת 2004 נבחר לשמש כחבר האקדמיה הצרפתית למדעים. ב-2006 הוענק לפר פרס וולף הישראלי, בתחום הפיזיקה. בשנת 2007 זכה יחד עם פטר גרינברג, ממכון המחקר יוליך, בפרס נובל לפיזיקה, על גילוי תופעת ההתנגדות המגנטית העצומה. באותה השנה זכה גם בפרס יפן. מפקד בלגיון הכבוד (נובמבר 2012) דוקטור לשם כבוד מהאוניברסיטה הקתולית של לוון (8 באוקטובר 2008) דוקטור לשם כבוד מהאוניברסיטה הטכנית של ריין-וסטפאליה באאכן (2014) דוקטור לשם כבוד מאוניברסיטת מונטריאול (2013) קצין גבוה בלגיון הכבוד (29 בדצמבר 2022) דוקטור לשם כבוד מאוניברסיטת בר-אילן (23 במאי 2012) honorary doctor of the University of Kaiserslautern (2006) דוקטור לשם כבוד מטריניטי קולג' (12 בדצמבר 2013) IUPAP Magnetism Award and Néel Medal (1994) פרס ג'יימס מק'גרודי לחומרים חדשים (1994) EPS Europhysics Prize (1997) פרס יפן (2007) דוקטור לשם כבוד מאוניברסיטת סרגוסה (2008) פרס ז'אן ריקאר (1994) פרס נובל לפיזיקה (2007) מדליית הזהב של המרכז הלאומי הצרפתי למחקר מדעי (2003) דוקטור לשם כבוד של האוניברסיטה האוטונומית של ברצלונה (2009) פרס גה-ליסאק-הומבולדט (2014) הצלב הגדול של מסדר ההצטיינות הלאומי (20 בנובמבר 2015) פרס וולף לפיזיקה (2006) Clarivate Citation Laureates (2006) דוקטור לשם כבוד מאוניברסיטת חבל הבסקים דוקטור לשם כבוד מאוניברסיטת זאגרב מדיה וקבצים בנושא אלבר פר בוויקישיתוף אלבר פר, באתר פרס נובל (באנגלית) אלבר פר, באתר dblp אלבר פר, באתר אנציקלופדיה בריטניקה (באנגלית)
אוליבייה מאזל

גנרל של ארמייה אוליבייה שארל ארמנד אדריאן מאזל (בצרפתית: Olivier Charles Armand Adrien Mazel;‏ 16 בספטמבר 1858 ברן, הקיסרות הצרפתית השנייה – 10 במרץ 1940 רן, הרפובליקה הצרפתית השלישית) היה מפקד בכיר בצבא צרפת במלחמת העולם הראשונה. מאזל נולד ב-16 בספטמבר 1858 בעיר רן, שהייתה אז בתחומי הקיסרות הצרפתית השנייה. בשנת 1876 התגייס לצבא צרפת ולמד באקדמיה הצבאית סן-סיר. הוא סיים את לימודיו בשנת 1878, ונכנס לחיל הפרשים. ב-11 ביולי 1898 ניתנה לו דרגת אביר בלגיון הכבוד. בשנת 1905 הועלה לדרגת קולונל, ובין אוגוסט של אותה שנה ליוני 1910 ניהל את בית הספר לפרשים בסומיר. ב-15 במרץ של אותה שנה הועלה לדרגת גנרל של בריגדה, וב-12 ביולי 1911 הועלה לדרגת קצין בלגיון הכבוד. הוא מונה למפקד הבריגדה השנייה בשנת 1910, ובאמצע 1911 הועבר לפקד על הבריגדה ה-77 עליה פיקד עד 1912, עת הועבר לפקד על בריגדת הפרשים של הקורפוס ה-8 עד 1913, אז הועבר לפקד על בריגדת הדרגונים ה-14. ב-2 באוגוסט 1914 מונה למפקד דיוויזיית הפרשים ה-8. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914, היה מאזל מפקד דיוויזיית הפרשים ה-8, וב-27 באוגוסט הועבר לפקד על דיוויזיית המילואים ה-66. ב-28 בספטמבר של אותה שנה הועבר לפקד על דיוויזיית הפרשים ה-1, וב-27 באוקטובר הועלה לדרגת גנרל של דיוויזיה. ב-10 בפברואר הוא מונה למפקד הקורפוס ה-38, וב-13 ביולי הועלה לדרגת מפקד בלגיון הכבוד. בין 25 ל-31 במרץ הוא קיבל באופן זמני את הפיקוד על הארמייה הראשונה עד שמסר אותו לאוגוסטן ז'ראר. לאחר מכן מונה למפקד הארמייה החמישית, ופיקד עליה במהלך הקרב השני על האן ("מתקפת ניבל"). הוא הודח מפיקודו על הארמייה ב-22 במאי 1917, בין היתר בשל תוצאות הקרב. במשך כמה חודשים הוא לא החזיק בשום תפקיד רשמי, וב-26 בינואר 1918 מונה למנהל האזור הצבאי ה-4 עד 10 במאי 1919, עת הועבר לכוחות המילואים. בספטמבר 1920 פרש מהצבא. הוא מת בעיר הולדתו ב-10 במרץ 1940. מדיה וקבצים בנושא אוליבייה מאזל בוויקישיתוף מאמר בצרפתית הכולל את תמונתו של מאזל
למוסיים

למוסיים (שם מדעי: Lemming) הוא שם כולל למספר סוגים מתת-משפחת הארוויקוליים (Arvicolinae) שבמשפחת האוגריים. הלמוסיים חיים רק בחצי הכדור הצפוני באזורי טונדרה ויערות מחטניים והם ניזונים בעיקר מעשבים שונים. ישנם 6 סוגים שונים של למוסיים. המין המוכר ביותר הוא המין Lemmus lemmus, החי בצפון אירופה. אלו יצורים קטנים החיים מתחת לשלג וניזונים מזרעים ומצמחים קטנים. הם מצמיחים פרווה עבה שבחורף משתנה צבעה ללבן והם ישנים שנת חורף. בעת רעב הלמוסיים עולים לפני השטח ונודדים לעבר מקורות מזון חדשים. הם נטרפים על ידי חיות רבות של האזורים הארקטיים. שבט Dicrostonychini סוג Dicrostonyx שבט Lagurini סוג Eolagurus סוג ומין יחיד Lagurus lagurus שבט Lemmini סוג למינג (Lemmus) סוג ומין יחיד Myopus schisticolor סוג Synaptomys מדיה וקבצים בנושא למוסיים בוויקישיתוף למוסיים, באתר אנציקלופדיה בריטניקה (באנגלית)
בוריאטים

הבּוּרְיָאטִים הם קבוצה אתנית מסיביר המונה כ-500,000 נפש. הבוריאטים הם תת-הקבוצה הצפונית ביותר של המונגולים, ומהווים את הקבוצה הילידית הגדולה בסיביר. רובם של הבוריאטים מרוכזים בבוריאטיה. לבוריאטים מנהגים משותפים רבים עם מונגולים אחרים, כולל רעיית נוודים, והקמת יורטים למחסה. כיום, רוב הבוריאטים חיים בתוך ומסביב אולן-אודה, בירת הרפובליקה הבוריאטית, אם כי רבים עדיין ממשיכים באורח חיים יותר מסורתי באזורים הכפריים. השפה המדוברת היא הבוריאטית. הבוריאטים הם צאצאים של כמה עמים מונגוליים וסיביריים אשר התיישבו בסביבות ימת באיקל. במאה ה-13 פלשו המונגולים לאזור ושעבדו מספר שבטים בוריאטיים: השם "בוריאד" מוזכר לראשונה כאחד מעמי היער בהיסטוריה הסודית של המונגולים (בסביבות 1228). שם נכתב כי צ'יוצ'י, בנו הבכור של ג'ינגס חאן, צעד צפונה על מנת לשעבד את הבוריאטים ב-1207. הבוריאטים ישבו אז לאורך נהר אנגרה ויובליו. בערך באותו זמן מוזכר גם שבט הברגה, אחד מהשבטים הבוריאטים, כיושב מערבית לבאיקל ובעמק ברגוזין (כיום בצפון בוריאטיה). הבָּרגַה קשורים גם לטומדים, שחיו לאורך נהר אריג שבמזרח חובסגול. מרד טומדי פרץ ב-1217 לאחר שבאישורו של ג'ינגס חאן החרים לצרכיו המשנה למלך 30 עלמות טומדיות. המפקד ששלח ג'ינגס חאן, דוּרבּי העָז, מחץ את המורדים. בתקופת שושלת יואן הצפונית (שלהי המאה ה-14) הצטרפו הבוריאטים לאירטים בהתנגדות לשלטון הח'לח'ים. מדיה וקבצים בנושא בוריאטים בוויקישיתוף ערך זה הוא קצרמר בנושא קבוצות אתניות ובנושא רוסיה. אתם מוזמנים לתרום לוויקיפדיה ולהרחיב אותו. בוריאטים, באתר אנציקלופדיה בריטניקה (באנגלית)
הכפלת "שמ-"

הכפלת "שְׁמְ-" היא צורה של הכפלה (רֶדוּפּליקציה (אנ')) שבה מילה מוכפלת כשהמופע השני שלה מתחיל בצירוף הצלילים שְׁמְ (/ʃm/). מבנה זה משמש בדרך כלל לבטא אירוניה, לגלוג, גינוי, זלזול או ביטול, ספקנות או חוסר-סבלנות ביחס לנושא הנידון. השימוש בצורה זו מוגבל למשלב דיבורי. מקורה של ההכפלה ביידיש, והיא חדרה לאנגלית האמריקנית ולעברית הישראלית בתיווכם של מהגרים יהודים מזרח-אירופאים דוברי יידיש. בתרבות הישראלית מוכר מטבע הלשון "אוּ"ם שְׁמוּם" – ביטוי של ביטול כלפי ארגון האומות המאוחדות (האו"ם), שטבע דוד בן-גוריון בעת שכיהן כשר הביטחון בישיבת הממשלה ב-29 במרץ 1955. גם למשנה לראש הממשלה שמעון פרס זכורה בשנת 2006 ביחס לשיגור רקטות קסאם לעבר שדרות: "קסאם שמסאם". Leo Spitzer, "Confusion Shmooshun," Journal of English and Germanic Philology, 51 (1952), pp. 226–233. Bert Vaux and Andrew Nevins, "Metalinguistic, Shmetalinguistic: The Phonology of Shm-reduplication," in David W. Kaiser, Jonathan E. Cihlar, Amy L. Franklin & Irene Kimbara (eds.), Proceedings of the Chicago Linguistic Society, 39 (2003), Chicago: Chicago Linguistic Society, pp. 702–721. (Available on Academia.edu) ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו. שמוליק חדד ואטילה שומפלבי, שדרות בעוצר; פרס: "קסאם שמאסם", באתר ynet, 20 ביוני 2006
ניקולא סלבי

ניקולא סָלְבי (באיטלקית: Nicola Salvi) או ניקולו סלבי (באיטלקית: Niccolò Salvi‏; 6 באוגוסט 1697 – 8 בפברואר 1751) היה ארכיטקט איטלקי; בין הפרויקטים שלו ישנה מזרקת טרווי המפורסמת ברומא, איטליה. חבר האקדמיה של ארקדיה משנת 1717. היה לארכיטקט רק לאחר שלמד מתמטיקה ופילוסופיה. המנטור שלו באדריכלות היה האדריכל האיטלקי אנטוניו קנוורי (אנ'), שהיה האדריכל הראשי של מלך פורטוגל. ב-1728 עבר קנוורי לליסבון, וסלבי נותר ברומא ללא מורו. באותה תקופה החל לתכנן, תחילה מבנים קטנים וקישוטים. ב-1732 ערך קלמנס השנים עשר תחרות לבניית שני מבנים גדולים. אחד היה בניית חזית חדשה לכנסיית יוחנן הקדוש, והשני בניית מזרקה בטרווי. סלבי התמודד בשתי התחרויות, ואף שעיצובו זכה לביקורות מצוינות, לבניית החזית נבחר אדריכל אחר. לבניית המזרקה נבחר עיצובו של סלבי. הוא נפטר לפני שהסתיימו העבודה, שאותה סיים ידידו פייטרו בראקי. מדיה וקבצים בנושא ניקולא סלבי בוויקישיתוף ניקולא סלבי, באתר אנציקלופדיה בריטניקה (באנגלית)
קראטס מאתונה

קראטס (ביוונית עתיקה: Κράτης) היה פילוסוף אתונאי שפעל במחצית הראשונה של המאה ה-3 לפנה"ס. בשנת 287 לפנה"ס עשׂה שימוש בכישורי הנאום וההגיון כדי לשכנע את דֶמֶטְרִיוֹס פּוֹלִיוֹרְקֵטֶס, מלך מוקדון, להסיר את המצור שהטיל על אתונה. בשנת 276/5, לאחר מות חברו הקרוב פּוֹלֵמוֹן, התמנה לראש האקדמיה האפלטונית סְכוֹלָארְכוֹס (אנ'), תפקיד בו כיהן מספר שנים. קראטס לא זכה לפרסום בשל עבודתו העצמאית, אלא הקדיש את זמנו ומרצו לשימור המסורת האפלטונית. בין תלמידיו הידועים היו אַרְקֵסילָאוֹס ובִּיוֹן מבּוֹריסְתֵנֶס. Stanzel, Karl-Heinz (Tübingen), “Crates”, in: Brill’s New Pauly, (eds.) Hubert Cancik and, Helmuth Schneider. פלוטרכוס, דמטריוס 46. קיקרו, אקדמיקה, 1.9/34 ערך זה הוא קצרמר בנושא פילוסופים ובנושא יוון העתיקה. אתם מוזמנים לתרום לוויקיפדיה ולהרחיב אותו.
קנדל ויליאמס

קנדל ויליאמס (באנגלית: Kendell Williams; נולדה ב-14 ביוני 1995) היא אתלטית אמריקאית המתחרה בקרב שבע. ויליאמס נולדה בארלינגטון שבוירג'יניה, בתם של בליין ותרזה, אחיה הבכור דבון אף הוא אתלט המתחרה בקרב עשר. היא למדה בתיכון במריאטה שבג'ורג'יה ולומדת תואר ראשון בפרסום באוניברסיטת ג'ורג'יה. ויליאמס ואחיה הצטיינו מילדותם בריצת משוכות, אביהם רשם אותם גם לתחרויות הקרב-רב על מנת שיצברו ניסיון נוסף במקצי המשוכות, וכן מפני שהתחרויות בקרב-רב החלו יום קודם לשאר הענפים, מה שאפשר תנאים טובים יותר למתחרים הבודדים בתחום זה. ב-2011 זכתה ויליאמס במדליית ארד בריצת 100 מטר משוכות באליפות העולם באתלטיקה עד גיל 18 שהתקיימה בליל שבצרפת וסיימה במקום ה-11 בקרב שבע. ב-2012 קבעה ויליאמס שיא אמריקאי עד גיל 18 בקרב שבע בתוצאה של 5578 נקודות אותה השיגה כשסיימה שמינית באליפות העולם עד גיל 18 שהתקיימה בברצלונה. ב-2013 קבעה שיא אמריקאי עד גיל 18 בקרב חמש בתוצאה של 4068 נקודות, היא זכתה באליפות ארצות הברית עד גיל 18 בריצת 100 מטר משוכות, בקפיצה לגובה, בקפיצה לרוחק ובקרב שבע. במשחקים הפאן-אמריקאיים עד גיל 18 זכתה במדליית כסף בקרב שבע. ב-2014 זכתה במדליית זהב בריצת 100 מטר משוכות באליפות העולם באתלטיקה עד גיל 20 בתוצאה של 12.89 שניות. היא החלה להתחרות במסגרת אוניברסיטת ג'ורג'יה, זכתה באליפות ה-NCAA בקרב חמש בשנים 2014, 2015 ו-2016. בתחרות קרב שבע זכתה באליפות ה-NCAA ב-2014 וב-2016 וסיימה שנייה ב-2015. באליפות העולם באתלטיקה באולם 2016 סיימה במקום השישי בקרב חמש בתוצאה של 4586 נקודות. באולימפיאדת ריו דה ז'ניירו סיימה במקום ה-17 בקרב שבע בתוצאה של 6221 נקודות. ביוני 2017 שיפרה את שיאה האישי בקרב שבע ל-6,564 נקודות, בתחרות בה שיפרה את שיאיה האישים בחמישה ענפים. באליפות העולם באתלטיקה 2017 סיימה במקום ה-12 בתוצאה של 6220 נקודות. באליפות ארצות הברית באתלטיקה ב-2019 סיימה שנייה בשיא אישי של 6,610 נקודות. באליפות העולם באתלטיקה 2019 סיימה חמישית בתוצאה של 6415 נקודות. באולימפיאדת טוקיו סיימה במקום הרביעי. באליפות העולם באתלטיקה באולם 2022 זכתה במדליית ארד. אצטדיון: ריצת 100 מטר משוכות: 12.58 שניות, 2019 קפיצה לגובה: 1.85 מטר, 2012, 2017 הדיפת כדור ברזל: 13.41 מטר, 2019 ריצת 200 מטר: 23.50 שניות, 2017 קפיצה לרוחק: 7.00 מטר, 2021 הטלת כידון: 48.78 מטר, 2021 ריצת 800 מטר: 2:15.31 דקות, 2016 קרב שבע: 6,683 נקודות, 2021 אולם: ריצת 60 מטר משוכות: 8.03 שניות, 2017 קפיצה לגובה: 1.88 מטר, 2014 קפיצה לרוחק: 6.69 מטר, 2022 הדיפת כדור ברזל: 13.55 מטר, 2016 ריצת 800 מטר: 2:15.61 דקות, 2017 קרב חמש: 4,703 נקודות, 2016 מדיה וקבצים בנושא קנדל ויליאמס בוויקישיתוף קנדל ויליאמס, באתר olympedia.org קנדל ויליאמס, באתר התאחדות האתלטיקה הבין-לאומית קנדל ויליאמס באתר אוניברסיטת ג'ורג'יה Georgia track standouts Devon and Kendell Williams push each other to succeed אתר ESPN, ‏6 ביוני 2016 קנדל ויליאמס באתר התאחדות האתלטיקה האמריקאית
אברהם יצחק קוק (רחובות)

הרב אברהם יצחק הכהן קוּק (נולד בג' באייר תש"א, 30 באפריל 1941) הוא ראש ישיבת מאור התלמוד ברחובות וחבר מועצת גדולי התורה של דגל התורה. נולד בירושלים לרב רפאל קוק, לימים רבה של טבריה ולרחל, בתו של שמחה מנדלבוים. נקרא על שם אח סבו הראי"ה קוק. למד בישיבת היישוב החדש ובישיבת פוניבז'. לאחר נישואיו התגורר בבני ברק ברחוב רשב"ם שם למד בכולל אברכים. מאוחר יותר היה ר"מ בישיבת שארית יוסף בבאר יעקב בראשות הרב נסים טולדנו. בשנת תשל"ו (1976) הרב שך הטיל עליו לפתוח ישיבה בעיר רחובות עם אחיו הרב שמחה קוק, וכן הרב חיים זליבנסקי ובעקבות כך הוקמה ישיבת "מאור התלמוד". בכסלו תשפ"א מונה לחבר במועצת גדולי התורה של דגל התורה. גישתו החינוכית מבוססת ככלל על השקפת העולם הישיבתית המקובלת בציבור הליטאי, אך הוא מתבלט בהדגשת ערכי בין אדם לחברו, חסד, עזרה וסיוע לזולת בהם הוא מרבה לעסוק בשיעוריו ובספריו. נעשה אדם - מאמרי הדרכה, באתר אוצר החכמה שדה אברהם - שיעורי הלכה, באתר אוצר החכמה שדה אברהם - מאמרים, באתר אוצר החכמה שדה אברהם - על פרשיות התורה, באתר אוצר החכמה למעלה למשכיל (אורכב 16.12.2016 בארכיון Wayback Machine), באתר אוצר החכמה שפתי כהן - על ספר חפץ חיים, באתר טקסט רץ הוצאה לאור בשנת 1964 נישא לשרה, בתו של הרב יעקב רוזנטל, רב ואב בית דין בתל אביב. היא נפטרה בה'תשנ"ט (1999). בשנת ה'תשס"ד - 2004, נישא בשנית לאוריאלה. אחיו הבכור הוא הרב שלמה קוק ואשתו-גיסתו חוקרת החסידות יהודית קוק, אחים נוספים הם הרב שמחה הכהן קוק והרב נחום קוק. בנו הרב שמואל הוא ר"מ בישיבת מאור התלמוד. בין חתניו: הרב יעקב כַּהַן, ר"מ בישיבת מאור התלמוד, בנו של הרב זאב כַּהַן, גם הוא ר"מ בישיבה; משה אהרן, בנו של הרב שמשון דוד פינקוס; הרב אפרים מרדכי רוזן, ר"מ בישיבת אור ישראל ובנו של הרב יגאל רוזן; הרב אליהו שלנגר, ר"מ בישיבתו של הרב משה שטרנבוך בבית שמש; הרב יוסף דב קרלינסקי, ר"מ בישיבת מערבא. משיעורי הרב אברהם יצחק הכהן קוק, לצפייה באתר בינינו בביקור במוסדות באנגליה שבט תשע"ז מה נעשה אם ינסו לגייס אותנו בכוח? ראש ישיבת מאור התלמוד משיב ספר למעלה למשכיל - הרב אברהם יצחק קוק באתר טקסט רץ הוצאה לאור אברהם יצחק בן רפאל קוק, דף שער בספרייה הלאומית ראו: תמונת בוגרי מחזור תשי"ח (1958) בישיבת היישוב החדש, באתר ישראל נגלית לעין. מובא בהקדמה לספרו "נעשה אדם" משה ויסברג, אחרי עשור: אלו תשעת חברי ה'מועצת' החדשים של 'דגל התורה', 4 בדצמבר 2020, באתר בחדרי חרדים ראה למשל ספרו למעלה למשכיל (טקסט רץ, ירושלים תשע"ד), עמ' 154 ואילך. ברכות לחתונה, הצופה, 6 באוגוסט 1964
אסטל האריס

אסטל האריס (באנגלית: Estelle Harris;‏ 22 באפריל 1928 – 2 באפריל 2022) הייתה שחקנית, מדבבת וקומיקאית יהודיה-אמריקאית. מוכרת בזכות הקול הצרחני והצורם במתכוון שהשתמשה בו בצורה תיאטרלית כדי לשחק ולדבב דמויות שונות. נודעת בתפקידה כאסטל קוסטנזה, אמא של ג'ורג' בסיטקום "סיינפלד", קולה של גברת תפוח אדמה בסרטי האנימציה "צעצוע של סיפור" מבית פיקסאר, וכמיוריאל בקומדיית המצבים "החיים היפים של זאק וקודי". נולדה בשם אסטל נוסבאום (Estelle Nussbaum) במנהטן, ניו יורק שבארצות הברית, היא הבת הצעירה יותר של אייזק "אירה" ואנה נוסבאום, מהגרים יהודים-פולנים שהיו בעלי חנות ממתקים. האריס ידועה בעיקר בשל תפקיד משנה כאסטל קוסטנזה, אמו של ג'ורג' (ג'ייסון אלכסנדר) ואשתו של פרנק (ג'רי סטילר) בסיטקום "סיינפלד". קולה בתפקיד גברת תפוח אדמה ב"צעצוע של סיפור", וכמיוריאל ב"החיים היפים של זאק וקודי" בערוץ דיסני. כמו כן הופיעה בקליפ המוזיקה של השיר "Online" של בראד פייזלי. ב-1997 שיחקה בסרט "קומדיה בלב ים" לצידו של ג'ק למון. קולה של האריס משמש גם בדמות אמא ליפסקי בסדרה "קים פוסיבול", הגברת הזקנה בסרט "אחי הדוב", אודרי בסרט "מרד החיות", גברת בוגין בסרט "חיית המחמד של המורה", סילביה סילבר בסרט "מקודם" (2015) ובסרט "לשחק את מונה ליזה", ואימו המנדנדת של מלאך המוות ב-"איש משפחה". מאז 1953, הייתה נשואה לאיש מכירות של ציוד חלונות בשם סיי האריס, לזוג היו שני בנים ובת. בעלה הלך לעולמו בינואר 2021. האריס נפטרה ב-2 באפריל 2022. הותירה אחריה גם שלושה נכדים ונין. מדיה וקבצים בנושא אסטל האריס בוויקישיתוף אסטל האריס, ברשת החברתית פייסבוק אסטל האריס, במסד הנתונים הקולנועיים IMDb (באנגלית) אסטל האריס, באתר AllMovie (באנגלית) אסטל האריס, באתר Rotten Tomatoes (באנגלית) אסטל האריס, במסד הנתונים הקולנועיים KinoPoisk (ברוסית) אסטל האריס, באתר MusicBrainz (באנגלית) השחקנית אסטל האריס שכיכבה ב"סיינפלד" הלכה לעולמה בגיל 93, באתר חדשות 13, 2 באפריל 2022 Archives, Los Angeles Times (באנגלית אמריקאית)
צ'ארלס אדוארדס

האם התכוונתם ל... צ'ארלס אדוארדס (אנ') – נגן הרמוניקי אפרו-אמריקאי (1933–1939) הידוע בשם "Good Rockin' Charles" צ'ארלס אדוארדס (פוליטיקאי בריטי) (אנ') – חבר פרלמנט בריטי מטעם מפלגת הלייבור (1867–1954) צ'ארלס אדוארדס (שחקן) – שחקן תיאטרון, קולנוע וטלוויזיה אנגלי (נולד ב-1969) צ'ארלס אדוארדס (שחקן קריקט) (אנ') – שחקן קריקט אנגלי (1884–1938) צ'ארלס אדוארדס (כדורגלן) (אנ') – כדורגלן ולשי (1854–1943) צ'ארלס אדוארדס (חבר פרלמנט) (אנ') – חבר פרלמנט בריטי (1825–1889) צ'ארלס אדוארדס (ראסטפארי) (אנ') – מנהיג התנועה הראסטפארית (1898–1981) צ'ארלס אדוארדס (מעצב במה) (אנ') – מעצב ומנהל במה אנגלי (נולד ב-1965) צ'ארלס אדוארדס (סופר) (אנ') – סופר ומטיף ולשי (1628? – 1691?) צ'ארלס גורדון אדוארדס (אנ') – פוליטיקאי אמריקאי (1878–1931) צ'ארלס מרקוס אדוארדס (אנ')
משבר המאה ה-3

משבר המאה ה-3 (235–284 לספירה), הידוע גם בשמות האנרכיה הצבאית והמשבר האימפריאלי, הוא תקופה בהיסטוריה של האימפריה הרומית שבמהלכה האימפריה כמעט קרסה תחת שילוב של לחצים, בהם פלישה, מלחמת אזרחים, מגפה ומשבר כלכלי. המשבר החל עם ההתנקשות בחייו של הקיסר אלכסנדר סוורוס על ידי חייליו בשנת 235. ההתנקשות פתחה תקופה בת חמישים שנה, שבה עשרים ושישה אנשים התקבלו באופן רשמי על ידי הסנאט הרומי כקיסרים, ובכך הפכו לקיסרים לגיטמיים. רובם היו מצביאים בולטים בצבא הרומי. בשיאו של המשבר, בשנת 268, האימפריה הייתה מחולקת לשלוש מדינות מתחרות: האימפריה הגאלית, הכוללת את הפרובינקיות של גאליה, בריטניה ולתקופה קצרה גם היספניה; האימפריה התדמורית, הכוללת את הפרובינקיות המזרחיות: סוריה פלשתינה ומצרים; והאימפריה הרומית העצמאית במרכז איטליה, בין שתי האימפריות האחרות. מאוחר יותר, אורליאנוס (270–275) איחד מחדש את האימפריה. המשבר הסתיים עם עלייתו של דיוקלטיאנוס והרפורמות שביצע בשנת 284. המשבר הביא לשינויים עמוקים במוסדות האימפריה, בחברה, בחיים הכלכליים, ובסופו של דבר, בדת. התקופה נתפסת, בעיני רוב ההיסטוריונים, כתקופת המעבר בין העת העתיקה הקלאסית, לבין שלהי העת העתיקה. בגאודים תקופת סנגוקו - תקופה דומה בהיסטוריה יפנית. תקופת המדינות הלוחמות ותקופת שלוש הממלכות - תקופות דומות בהיסטוריה הסינית. ישראל שצמן, האימפריה הרומית ומורשתה, האוניברסיטה הפתוחה, 2002, פרק ד: משבר המאה ה-3 והרפורמות של דיוקלטיאנוס ושל קונסטנטינוס, עמ' 66–99. מדיה וקבצים בנושא משבר המאה ה-3 בוויקישיתוף משבר המאה ה-3, באתר אנציקלופדיית ההיסטוריה העולמית (באנגלית) פיטר בראון, The World of Late Antiquity, לונדון, 1971, עמ' 22. ערך זה הוא קצרמר בנושא רומא העתיקה. אתם מוזמנים לתרום לוויקיפדיה ולהרחיב אותו.